Skynsemi eða ekki?

Það virðist við fyrstu skoðun vera mjög skynsamlegt að draga sig í land á þeim forsendum að verið sé að gera upp hluti í kringum viðskipti Höllu. Hins vegar er ekki annað hægt en að hnjóta um í orðalagi yfirlýsingarinnar þegar segir að hún hafi aldrei átt hlut í Skeljungi þótt eignarhluti í Skeljungi hafi verið undir fyrirtæki sem var í hennar eigu. Það er eitt að vera þögull og víkjandi eigandi og skipta sér ekki að eignahlut í fyrirtæki en þegar komið er í eftirlit á vegum ríkisins þá gengur það ekki upp. Trúverðugleikinn snýst um að vita hvað sé að gerast í kringum þig og taka ábyrga afstöðu.

Skynsemin snýr því að Halla er algerlega búin að missa trúverðugleikann í starfið og sem betur fer grípur strax til aðgerða. Megi henni vegna vel í framtíðinni.

Fyrri ummæli:
Hún er aðeins búin að missa trúverðugleikann í starfið hjá þeim sem vita ekki að ekkert af þessu heyrir undir fjármálaeftirlitið. Þetta er upphlaup yfir engu, æsifréttamennska fáfróðra fréttamanna sem fávís almúginn gleypir hráa. Starfsemi eignarhaldsfélaga er ekki eins og venjulegra hlutafélaga, hluthafar eignarhaldsfélaga eiga ekki endilega hlut í öllu sem sett er undir eignarhaldsfélagið. Eignarhaldsfélag getur að þessu leiti starfað svipað og húseigendafélag eða landeigendafélag. Annars er gaman að sjá enn einu sinni hve eftirsóttir starfskraftar sem kunna sitt fag eru snöggir að yfirgefa ríkisstörfin þegar tækifæri gefst meðan skussar sem enginn vill og öllu klúðra hanga í starfi út í rauðan dauðan.

Ummæli:
Það er eins og að segja að prestar hafi misnotað börn og þess vegna sé ekki viðeigandi að prestar gangi lausir og börn sæki kirkju. Það er fáránlegt að sakfella hana fyrir það að einhverjir einhverntíman hafi notað eignarhaldsfélag í óheiðarlegum tilgangi. Sérstaklega þegar ekki hefur verið bent á neitt sem ekki er 100% samkvæmt lögum í hennar viðskiptum, og ekkert sem þjóðin hefur fordæmt. Það er auðvelt að svipta fólk trúverðugleika hjá þeim auðtrúa. Óvönduð æsifréttamennska og þekkingarleysi hafa mótað skoðanir þínar en ekki raunveruleikinn. Það er lítið að græða á að lesa skoðanir fólks sem ekki myndar sér skoðanir byggðar á staðreyndum en lætur ímyndunarafl og gróusögur ráða.

Verkefni: Tröllaveiði - Nettröll eða ekki
Merking: Ekki nettröll